A Bizottság határozata
(2003. június 16.)
az olaszországi kis patogenitású madárinfluenza-fertőzések ellenőrzésére vonatkozó intézkedések kiegészítése céljából vakcinázás bevezetéséről és egyedi mozgásszabályozó intézkedésekről szóló 2002/975 határozat módosításáról
(az értesítés a C(2003) 1834. számú dokumentummal történt)
(EGT vonatkozású szöveg)
(2003/436/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2002/33/EK európai parlamenti és tanácsi irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2], és különösen annak 10. cikke (4) bekezdésére,
tekintettel a legutóbb a 806/2003/EGK rendelettel [3] módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanács irányelvre [4], és különösen annak 9. cikke (4) bekezdésére,
tekintettel a legutóbb a 806/2003/EGK rendelettel módosított, a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló 92/40/EGK tanácsi irányelvre [5], és különösen annak 16. cikkére,
mivel:
(1) 1999 és 2000 során Olaszország baromfiágazatban súlyos gazdasági veszteségeket okozó, a H7N1 altípusú nagy patogenitású madárinfluenza-kitöréseket tapasztalt. A járvány előtt a térségben egy kis patogenitású vírus volt jelen.
(2) 2002 októberében a madárinfluenza ellenőrzése során Veneto és Lombardia régióban a H7N3 altípusú, kis patogenitású madárinfluenza-vírus jelenlétét mutatták ki.
(3) A kis patogenitású madárinfluenza-vírus által okozott fertőzés elterjedésének ellenőrzése érdekében a Bizottság a 2002/975/EK bizottsági határozattal [6] vakcinázási programot hagyott jóvá.
(4) A vakcinázási programnak az Élelmiszerlánc- és Állat-egészségügyi Állandó Bizottság több ülésén bejelentett eredményei a betegség ellenőrzése tekintetében általában kedvezőek a vakcinázási övezeten belül. Ennek ellenére a fertőzés átterjedt néhány, a létrehozott vakcinázási övezethez közeli területre.
(5) A vakcinázási övezetet ezért úgy kell kiszélesíteni, hogy az kiterjedjen a vírus szaporodásának kockázatával érintett területekre, miközben a szigorú megfigyelési intézkedéseket és kereskedelmi korlátozásokat továbbra is megfelelően alkalmazzák.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/975/EK határozat I. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. június 16-án.